open-index/open-wikipedia-markdown huggingface dataset:
Americana (musika)

**Americana** AEBetako folk musikaren usadio, jatorri, genero eta azpigenero asko barne hartzen dituen musika mota bat da, folk, country, blues, rhythm and blues, bluegrass, rockabilly eta rock and roll azpigenero eta generoen eragina du.

## Musika eta talde nabarmenak 
* Alison Krauss
* Alabama Shakes
* Austin Lucas
* Amber's Drive
* America
* American Authors
* American Aquarium
* Amy LaVere
* Anderson East
* Andrew Bird
* Angaleena Presley
* Asleep at the Wheel
* Avett Brothers
* The Band
* The Band of Heathens
* Band of Horses
* Beck
* Bellwether
* Ben Kyle
* Beta Radio
* Big John Bates
* Bill Frisell
* Blake Mills 
* Bob Dylan
* Bob Seger
* Bob Woodruff
* BoDeans
* Bonnie Raitt
* Dave McGraw & Mandy Fer
* David Lindley
* David Olney
* Dawes
* The Decemberists
* The Deep Dark Woods
* Delbert McClinton
* Delta Rae
* Delta Son
* The Dixie Bee-Liners
* Doc Watson
* Drew Holcomb and The Neighbors
* Drive-By Truckers
* Duane Eddy
* John Fogerty
* John Hiatt
* Kacey Musgraves
* Kamikaze Hearts
* Karla Bonoff
* Kelly Willis
* The Knitters
* Kurt Vile
* Langhorne Slim
* Larry Campbell
* Leftover Salmon
* Lera Lynn
* Leon Russell
* Leonum
* Levon Helm
* Linda Ronstadt
* Loretta Lynn
* Lucero
* Lucinda Williams
* The Lumineers
* Lyle Lovett
* Mary Chapin Carpenter
* The Mavericks
* Mavis Staples
* The Menzingers
* Michael Nesmith
* Mike Brown
* Mike Ness
* Mike Gordon
* Buddy Miller
* Julie Miller
* Moonsville Collective
* Mumford & Sons
* Murder by Death
* My Morning Jacket
* Nathaniel Rateliff
* Neil Young
* Neko Case
* Neutral Milk Hotel
* Nick 13
* Nickel Creek
* Nitty Gritty Dirt Band
* Old Crow Medicine Show
* Over the Rhine
* Parker Millsap
* Patty Griffin
* Pete Seeger
* Pinegrove
* Poco
* Ryan Adams
* Sara Watkins
* Sarah Jarosz
* Scott Holstein
* Shakey Graves
* Shovels & Rope
* The Silent Comedy
* Son Volt
* Sons of Bill
* The SteelDrivers
* The Steel Wheels
* Steve Earle
* Sturgill Simpson
* The Devil Makes Three
* The Mavericks
* The Tallest Man on Earth
* The White Buffalo
* Tift Merritt
* Todd Snider
* Tom Petty and the Heartbreakers
* Tom Russell
* Tony Rice
* Townes Van Zandt
* Trampled by Turtles
* Uncle Tupelo
* Valerie June
* Van Dyke Parks
* Stoll Vaughan
* The Vespers
* The War on Drugs
* Waxahatchee
* The Weavers
* The Whybirds
* Wilco
* Willie Nile
* Zac Brown Band

## Erreferentziak 
## Kanpo estekak
LOLCODE

***LOLCODE*** programazio lengoai esoterikoa da, interneten famatuak diren Lolcat memetan oinarrituta dagoena. Lengoaia 2007. urtean sortu zen Adam Lindsayren eskutik, Lancaster unibertsitateko konputazio departamentuko ikertzailea.

## Lengoaiaren egitura eta adibideak 
LOLCODE lengoaiaren aginduak Lolcat irudiek erabiltzen duten hitz laburtu eta konprimatuak dira. Hurrengo adibideek kaixo mundua pantailaratzea eta fitxategi batetik irakurtzea dira.

### 1.Adibidea 
 HAI
 CAN HAS STDIO?
 VISIBLE "HAI WORLD!"
 KTHXBYE

### 2.Adibidea 
 HAI
 CAN HAS STDIO?
 PLZ OPEN FILE "LOLCATS.TXT"?
     AWSUM THX
         VISIBLE FILE
     O NOES
         INVISIBLE "ERROR!"
 KTHXBYE

Adibide honetan fitxategi bat irekitzeko agindua dago, `PLZ OPEN FILE "NAME"?` — *«Please try to open a file?»* («Mesedez, fitxategia ireki dezakezu?») eta salbuespenak hartzeko kontrola, `AWSUM THX` — *«Awesome, thanks!»* («¡Harrigarria, eskerrik asko!»), eta `O NOES` («Oh ez!»).

### 3.Adibidea 
 HAI
 CAN HAS STDIO?
 I HAS A VAR
 IM IN YR LOOP
    UP VAR!!1
    VISIBLE VAR
    IZ VAR BIGGER THAN 10? KTHX
 IM OUTTA YR LOOP
 KTHXBYE

Adibide honek 1-10 tarteko zenbakiak pantailaratzen ditu.

## Erlazionatutako proiektuak 
LOLCODE LOLPython lengoaia oinarritu du, Andrew Dalke programatzaileak idatzitakoa. LOLPython-ek LOLCODEren antzeko sintaxia erabiltzen du, baina Python lengoaiaren estiloarekin.

Nano, Vim edo Eclipse programentzako sintaxi koloreztatzaileak daude.

## Kanpo estekak
Malbolge

***Malbolge*** domeinu publiko programazio lengoaia esoterikoa da, Ben Olmstead-ek 1998. urtean sortutakoa. Dantek idatzitako *Jainkotiar Komedia* infernuaren zortzigarren zirkuluarengatik du izena.

Malbolge lengoaiarik zailena izateko diseinatua izan zen. Hala ere, zaila ulertzeko izateko erabiltzen diren trukoak saihestu daitezke.

## Kaixo mundua 
  (=<`:9876Z4321UT.-Q+*)M'&%$H"!~}|Bzy?=|{z]KwZY44Eq0/{mlk**
  hKs_dG5[m_BA{?-Y;;Vb'rR5431M}/.zHGwEDCBA@98\6543W10/.R,+O<

## Kanpo estekak
Ameslaria (Friedrich)

***Ameslaria (Oybingo hondakinak)*** (alemanieraz, ***Der Träumer***) 1835ean Caspar David Friedrich margolari alemaniarrak eginiko olio pintura da. Friedrichen bizitzaren ilunabarreko zikloko margolana, San Petersburgoko Hermitage museoan ikus daiteke.

## Azterketa 
Lan hau hil baino bost urte lehenago egin zuen Friedrichek. Irudia oso gustu erromantikoa da: bakardadea, monasterio baten hondakinak, Oybingo monasterioa alegia, ilunabarra itzalen artean... Elementu horiekin artistak bizitzaren igarokortasuna sinbolizatu nahi du. Ilunabarraren argiaz mistizismo komunikatzen du, bestetik. Modu batez Friedrichek heriotzaren hurbiltasuna sentitzen zuen eta malenkonia hori lan honetan islatu zuen. Izadiaren presentzia, bestetik, oso ahula da: izei gutxi batzuk, sasiak...; horren bitartez, malenkonia indartu egiten du.

## Erreferentziak 
## Kanpo estekak
Akuaponia

thumb|250px|Sistema akuaponiko txiki eramangarri bat.
**Akuaponia** akuikultura tradizionala (animalia akuatikoak, esaterako arrainak edo itsaskiak, ingurune kontrolatu batean haztea) eta hidroponia (landareak uretan haztea) uztartzen dituen edozein sistema edo ingurune da. Akuikultura normalean, animalien gorozkiak uretan meta daitezke: horrek toxikotasuna handitzen du, baina sistema akuaponikoetan, berriz, akuikulturako ura sistema hidroponiko batera bideratzen da, hondakinak bakterio nitrifikatzaileek degrada ditzaten, lehenengo nitritoa sortuz eta, ondoren, nitratoak. Azken horiek ongarri direnez, landareek xurgatu egiten dituzte eta horrela ura garbitzen dute. Azkenik, ura berriro akuikultura gunera birbideratzen da.

## Kanpo estekak
The Little Mermaid (1989ko filma)

***The Little Mermaid*** (euskaraz ***Sirenatxoa***) 1989ko Ron Clements eta John Muskerrek zuzendutako Walt Disney Feature Animation ekoiztetxearen marrazki bizidun musikal eta fantasiazko filma da. Hans Christian Andersen idazlearen *Den lille Havfrue* ipuinean oinarritzen da.

Disney ekoiztetxearen marrazki bizidun saila gainbeheran zegoen Walt Disney hil zenetik, eta *The Little Mermaid*-ek kritikaren eta ikuslegoaren oniritzia berreskuratu zuen, "Disney Renaissance" bezala ezagutzen den aroa (1989-1999) hasi zuelarik.

1989ko Jatorrizko soinu banda onenaren Oscar Saria‎ eta Jatorrizko abesti onenaren Oscar Saria ("Under the Sea") irabazi zituen.

## Argumentua 
Ariel, Tritonen alaba, sirenen printzesa da. Bere urtebetzea ospatzear dagoela, bere ilusioarik handiena gizakiak ezagutzea da. Ursula itsasoko sorginaren laguntzarekin, Arielek lurrazalera irtetzea lortzen du, eta bertan Eric-ekin elkartzen da, urperatze batetik salbarazi zuen printzearekin.

## Aktore bikoiztaileak 
* Jodi Benson: Ariel
* Christopher Daniel Barnes: Eric printzea
* Pat Carroll: Ursula sorgina
* Kenneth Mars: Triton erregea
* Samuel E. Wright: Sebastian karramarroa 
* Jason Marin: Flounder arraina
* Buddy Hackett: Scuttle kaioa
* Paddi Edwards: Flotsam eta Jetsam
* Ben Wright: Grimsb jauna
* Edie McClurg: Carlotta
* Will Ryan: Harold itsas zaldia
* René Auberjonois: Louisa

## Erreferentziak 
## Kanpo estekak 
* *The Little Mermaid* filmaren IMDBko fitxa irakurgai
Sokratesen defentsa

***Sokratesen defentsa*** edo ***Sokratesen apologia*** () Platonen obra bat da, non Sokratesek Atenaseko epaileen aurrean egindako defentsaren diskurtsoa azaltzen den. Bertan Sokrates gazteriaren pentsaera usteltzeagatik eta poliseko jainkoetan ez sinesteagatik epaitzen ziotelarik. Liburuaren datazioa ez dakiten arren, testua, bere gaiarengatik, Platonek gaztetan idatzitako lan *sokratikoen* parte dela ondorioztatzen da, batzuen ustez bere lehen obra izan zelarik.

## Erreferentziak 
* Aintziart, Piarres (2004): "Helendarren Filosofia (II): Platon eta Aristoteles" in Joxe Azurmendi (et al.): *Filosofiako Gida*, Bilbo, UEU. 
*Azurmendi, Joxe (1999): “Sokrates: Krisialdiko pentsalaria” in Platon: *Sokratesen Defentsa*, Donostia, Jakin. 
*Hadot, Pierre (2023)[1998]: "Antzinako filosofoek proposatutako hainbat zoriontasun eredu" in *Zoriontasunaren defentsan. Epikuro*, Iruñea, Katakrak. 

## Kanpo estekak
Pomodoro Teknika

***Pomodoro Teknika*** denboraren kudeaketa sistematikoa egiteko metodoa da, Francesco Cirillok garatutakoa 80ko hamarkadaren amaieran. Metodoak erloju bat erabiltzen du denbora banatzeko, tarte bakoitza 25 minutukoa izanik. Tarte bakoitzari pomodoro deritzo, eta hauen artean geldiuneak egingo dira. Teknika hau software garapenean famatua da.

## Funtzionamendua 
Oinarrizkoak diren etapak: planifikazioa, jarraipena, erregistroa, prozesua eta ikuskapena.

Planteamenduan, eginbeharrekoei “Gaur egitekoa” zerrenda batean lehentasuna ematen zaie. Honek erabiltzaileei ahalbidetzen die zeregin bakoitzaren denbora estimazio bat egitea.

Jarraitu beharreko bost ataza:
# Egingo den zeregina aukeratu.
# Pomodoroa (erlojua edo kronometroa) 25 minututan ipini.
# Zeregin horretan lan egin erlojuak jo arte eta X bat markatu.
# 5 minutuko atsedena hartu.
# Lau pomodoro bakoitzeko atseden luzeago bat hartu (15-20 minutukoa)

## Herramintak 
Metodoaren egileak erloju mekaniko bat (sukaldeetan erabili ohi dena), arkatza eta papera erabiltzea sustatzen du. Honen aburuz, erlojua biratzeak erabiltzailearen konfirmazio fisikoa baieztatzen du eta tik-tak soinuek edo amaierako txirrinak lan egiteko egoeran laguntzen du.

Teknikak hainbat software, erloju eta kronometroetan eragina izan du. Hona hemen hainbat software adibide:

## Izena 
Pomodo Teknikak izen hori dauka Francesco Cirillok bere sukaldean erabiltzen zuen erlojua tomate itxura duen famatu horietakoa zelako. Pomodoro italieraz tomate da.

Erloju mota hau teknikaren logoan agertzen da.

## Kanpo estekak 
* http://pomodorotechnique.com/
Thorvald Bindesbøll

**Thorvald Bindesbøll** (Kopenhage, 1846ko uztailak 21a – Frederiksberg, 1908ko abuztuaren 27a) Danimarkako arkitektoa izan zen. XX. mende hasierako herrialdeko arkitektorik garrantzitsuenetako bat izan zen.

Danimarkatik kanpo Carlsberg etiketaren sortzailea izateagatik ezaguna; izan ere, etiketa ezaguna sortu zen geroztik, gaur egunera arte, aldaketarik ez du izan.

Arkitektura giroko familian jaio zen. Aita  Michael Gottlieb Bindesbøll izaki.

## Kanpo estekak 
* Biografia
Blues rock

**Blues rocka** blues eta rockaren elementuak elkarnahasten dituen musika genero bat da, honetan gitarra elektrikoa asko nabarmentzen da. 1960ko hamarkadaren erdialdearen hasieran Erresuma Batua eta AEBetan sortua izan zen, bere ibilbidean zehar hard rock, southern rock eta heavy metal generoetako ohiko zenbait elementu estilistiko ere bere egin ditu.

Azpigenero honetako talde eta musikari nabarmenen artean honakoak daude: Britianiar Uharteetan, The Rolling Stones, The Yardbirds, The Animals, Cream, Eric Clapton, John Mayall & the Bluesbreakers, John Mayall, Fleetwood Mac, Ten Years After, Savoy Brown, Foghat, Gary Moore eta Rory Gallagher; eta AEBetan, Lonnie Mack, The Paul Butterfield Blues Band, Canned Heat, Johnny Winter, , Stevie Ray Vaughan, The Allman Brothers Band, The Fabulous Thunderbirds eta ZZ Top.

## Kanpo estekak
Southern rock

**Southern rock** (euskaraz *hegoaldeko rocka*) rock musikaren estatubatuar azpigenero bat da. Izendapenak adierazten duen bezala Hegoaldeko Estatu Batuetako rock and roll, country musika eta blues musika barne hartu, eta ahotsei eta gitarra elektrikoei berehalako garrantzia ematen dien azpigeneroa da.

1960ko hamarkada eta 1970eko hamarkadaren hasieran urrezko aroa bizi izan zuen, eta azpigenero honetako ikur nagusia The Allman Brothers Band taldea izan zen. Bestelako talde eta musika nabarmenak: Barefoot Jerry, Charlie Daniels, Marshall Tucker Band, Lynyrd Skynyrd, Molly Hatchet, Outlaws, Atlanta Rhythm Section, Blackfoot, Drivin N Cryin, Dash Rip Rock, Kentucky Headhunters, The Georgia Satellites, Tom Petty and the Heartbreakers, Stevie Ray Vaughan eta The Fabulous Thunderbirds.

## Kanpo estekak
Txapillo kalea

**Txapillo kalea** Donostiako kale bat da, Errondogaina kalean. hasten da eta Lanberri kalean, Juanistegi bidearen parean. bukatzen da. 1996ko otsailaren 19an Donostiako Udalbatzak Jose Zapirain Irastorza, *Txapillo*ren omenez, kale honi bere izena jartzea erabaki zuten.

## Kanpo estekak
Bolero

thumb|Pepe Sánchez boleroren sortzailea izan omen zen.
**Boleroa** jatorria Kuban duen eta Hispanoamerikako hainbat herrialdeetara hedatu den XIX. mendean sortutako musika mota bat da. Boleroaren erritmoa 4/4 konpasekoa da. Ez da Espainiako izen bereko dantzarekin, espainiar boleroarekin, nahastu behar.

## Historia 
1840. urte inguruan Kuban agertu zen. 1883an Pepe Sánchez musikariak Santiago de Cuba hirian konposatutako *Tristezas* abestia lehenbiziko bolerotzat jo ohi da.

## Erreferentziak 
## Kanpo estekak 
* Boleroren historia.

## Kanpo estekak
Boogaloo

**Boogaloo** (boogie-woogie blues estilotik eratorria) delakoa afrokubatar musika eta estatubatuar soul musikaren nahasketatik sortutako erritmo latindar bat da, bai ingelesez nahiz gaztelaniaz abestua. 1963-1969 artean AEBetan sortu zen, eta Pete "El Conde" Rodríguez abeslariak, Richie Ray pianojoleak eta Joe Cuba zuzendariaren orkestrak eta bere «Bang Bang» seikoteak munduan barna ezagutzera eman zuten.

Boogaloo ospetsuenetako bat Ray Barretto musikariaren «Watusi» abestia izan zen, Oliver Stonek zuzendutako *JFK* filmaren soinu bandako abestia izana.

## Kanpo estekak
Johann Baptist von Lampi Zaharra

**Johann Baptist von Lampi Zaharra** (; ) (Romeno, 1751ko abenduaren 31 - Viena, 1830eko otsailaren 11)  austro-italiar erretratu egile margolaria izan zen. Errusiako Inperioan bizi izan zen, Poloniako hirugarren eta behin betiko zatiketa egin ondoren, Tsarrak egindako eskuzabaltasun eskaintza onartuta.

## Bizitza 
Johann Baptist Lampi Tirol inguruko Romenon jaio zen eta haren aita Matteo (Mattia) Lampi margolaria izan zen. Bere aitak egindako hainbat fresko oraindik hango eraikuntzetan ikus daitezke. Aitak arte irakasketak eman zizkion, lehendabizi Veronan eta, geroago, Salzburgon.

1773. urtean Trentora joan eta bertan margo-oihalean erretratuak eta miniaturak egiten ikasi zuen. Innsbruckera bidaiatu zuen, ondoren, Vienara eta bertan1786 urtean, Josef II.a enperadoreak Vienako Akademiako irakasle izendatu zuen. Urte horretan Augusto II.a erregeak, Varsoviara gonbidatu zuen. Hala bada, Varsoviara joan eta bertan lan egin zuen.

1791 urtean, San Petersburgora joan zen. Errusian erretratu margolaritzari ekin zion eta dirutza handia egin zuen. Hainbat aristokraziako pertsonaia margotu zituen, bestea beste, Katalina II.a eta  baita Maria Fedorovna ere. 1797. urtean Vienara itzuli eta bertako ohorezko herritarra izendatu zuten. Erretiroa 1822. urtean hartu zuen eta 1830eko otsailaren 11an hil egin zen.

## Galeria 

Fitxategi:Lampi Stanislaus Augustus in a dressing-gown.jpg|* Stanisław II.a Augusto* (1788-1789), Museo Nazionala Varsovia
Fitxategi:Zavadskaya by Lampi.jpeg|*Zavadskaya Kontesa eta alaba*
Fitxategi:Catherine II of Russia by J.B.Lampi (c.1791, Palace on the Water).jpg|* Katalina II.a Errusiakoa* (1791), Łazienki jauregia

## Erreferentziak
Programazio lengoaia arin

**Programazio lengoaia arinak** memoria dinamiko gutxi erabiltzeko, inplementazioa errazteko edota sintaxi minimalista erabiltzen duten lengoaiak dira.

Normalean lengoaia hauek ez dira esklusiboki erabiltzen aplikazio bat garatzeko. Aldiz, lengoaia hauek beste batzuekin bateratzen dira, haien hedapen erraztasunarengatik, eta plataforma askotan lan egiteko ahalmenarengatik.

## Programazio lengoaia arinak 
* Lua aplikazio askotan integratzen da, bideo-jokoak bezala, scriptak exekutatzeko ahalmena emateko
* Forth
* JavaScript HTML lengoaiarekin ederki bateratzen da, eta Ruby on Rails frameworkean ere oso erabilia da.
* Squirrel
* newLisp
* Groovy, Java hedatzeko erabiltzen dena.
* Python

## Erreferentziak 
## Kanpo estekak
Giancarlo Fisichella

**Giancarlo Fisichella** (Erroma, 1973ko urtarrilaren 14a-) auto gidari italiarra da. *Fisico*k, hala du ezizena, 1 Formulako 231 lasterketatan hartu du parte Ferrari, Renault, Sauber, Jordan, Benetton, Minardi eta Force India taldeekin. Guztien artean 3 garaipen lortu zituen eta 19 podium. Munduko txapelketan emaitzarik onena 2006ko laugarrena du.

2010az geroztik, Fisichella Ferrari taldearen proba gidaria da. Aldi berean, turismoekin ere lehiatu da AF Corse taldean, bere kategorian garaipenak lortuz Le Mans 24h lasterketan (2012 eta 2014) eta Petit Le Mans (2011). Baita Le Mans Series eta WECeko beste proba batzuetan ere.

2005etik 2009ra, FMS International taldearen jabea izan zen. GP2 Seriesetan parte hartzen zuen.
ezkerrera|thumb|Giancarlo Fisichella Valentzian Renaulta gidatzen (2006).
Stoffel Vandoorne

**Stoffel Vandoorne** (Kortrijk, Belgika, 1992ko martxoaren 26a -), auto gidari belgikarra da. Txapeldunorde geratu zen 2013an Formula Renault 3.5ean eta GP2 Series irabazi zuen 2015ean ART taldearekin. 2013an McLaren taldearen gidari gazteen programan sartu zen. 2015ean GP2 Series txapelketa irabazi zuen eta 2016an Japoniako Super Formulan parte hartu zuen, baita 1 Formulan debuta egin ere Fernando Alonso ordeztuz. Puntu bat lortu zuen. Urte horretan bertan 2017rako 1 Formulako gidari izango zela iragarri zuen McLaren taldeak.

## Erreferentziak
Palacio Municipal de Deportes San Pablo

**Sevillako Kirol Jauregia** —gaztelaniazko '''' izenaz ezaguna— Sevillako (Andaluzia) kiroldegi bat da. 1988an eraiki zen, eta batez ere saskibaloi partidetarako erabiltzen da. Han jokatzen zu CB Sevilla taldeak. Gehienez 10.200 ikusle hartzen ditu.

2014ko Saskibaloiko Munduko Kopako egoitzetako bat izan zen.

## Kanpo estekak
Kolezistitis

**Kolezistitisa** behazun-xixkuaren eritasuna da, larria edo kronikoa izan daitekeena.

Kolezistitis larria bakterioek sortua izaten da; behazunean zornea sortzen da eta gorritu egiten da. Sukarra, behazun-xixkuko mina eta oka egiteko gogoa ditu ezaugarri.

Kolezistitis kronikoa bakterioek behin eta berriro sortutako infekzioen ondorioz edo behazun-xixkuan harria sortu izanaren ondorioz gerta daiteke; kronikoa denean behazun-xixkua handitua izan ordez uzkurtu egiten da, eta kolore berdexka izaten du. Gibeleko kolikoaren gisako mina, digestiorako zailtasuna eta goragalea izaten dira sintomak. Kolezistitisa antibiotikoen bidez senda daiteke, baina behazun-xixkuko harriak, gangrena edo zuloa direnean kirurgia bidez sendatu ohi da.

## Erreferentziak 
## Kanpo estekak
El segador

***El segador*** Joan Miro margolariak eginiko lan bat da. 1937ko Parisko Erakusketa Unibertsalerako egina. Josep Lluis Sert eta Luis Lacasa Navarrok diseinatutako Errepublikaren pabilioia apaintzen egon zen Pablo Picassoren Gernika eta Alexander Calderren Font de Mercurirekin batera. Erakusketaren desmuntaian galdu egin zen eta zuri beltzeko argazkiak daude soilik.

## Historia 
Lana bertan sortu zen, *in situ*, Errepublikaren pabilioian. Josep Lluís Sert eta Luis Lacasak diseinatutako eraikuntzaren paneletan egin zen margolana. Helburua margolana eta arkitektura modu estuago baten lotzea zen. Erakusketa bukatzean, bere lana Gernikarekin batera eramango zutela uste zuen Mirok baina itxuraz Valentziara bidali zen. Gehiagorik ez zen jakin lanari buruz. Suntsitu egin zela uste da.

## Erreferentziak 
## Kanpo estekak
AF Corse

**AF Corse**  2002an Amato Ferrarik sortutako automobilismo taldea da. Egoitza Piacenza, Italian, dauka.

## Kanpo estekak
María de Villota

**María de Villota Comba** (Madril, Espainia, 1980ko urtarrilaren 13a – Sevilla, Espainia, 2013ko urriaren 11) auto gidaria zen. Emilio de Villota 1 Formulako gidariaren alaba. 2012an, Marussia 1 Formulako taldearekin probak egiten ari zela, istripu bat izan zuen kamioi baten arrapalaren aurka. Ia bertan hil zen, baina bizirik atera zen. Begi bat galdu zuen eta aurpegiko hezur asko hautsi zituen, kaskoarekin jo baitzuen arrapala. Ospitaletik atera zen, FIAko segurtasun komisio batean egon zen, telebistan ere egin zuen lan bideko segurtasunari buruzko atal batean. Urtebete inguru geroago hil zen, istripuko lesioen ondorioz. 

## Erreferentziak
Zalantza metodiko

Eguneroko bizitza eta zentzu komunetik Descartesen aurka egin diren argumentu eszeptikoek bitxiak dirudite. Argi izan behar da Descartesek ez zituela sinesmen multzo eta uste ziurrak nahasten nahiz eta biak ikerketa filosofikorako ezinbestekoak izan. Hauen bereizketa egiten du Descartesek: metodoaren erregelak (3.diskurtsoa) eta behin-behineko erregela moralak (1.diskurtsoa).

Ikerketa bera jarduera praktiko bat da eta bizitzaren egunerokotasunean topatu daiteke. Ikerketa hau aurrera eramateko zentzu komuna zalantzan jarri behar da, nahiz eta ikerketa egin bitartean bizitza normalean maiz erabili beharko duen ikertzaileak ere zentzu komuna. Baina ikerketa egin ahal izateko ez dugu bizitza arrunta eta ikerketa bera ezberdindu behar ezta garai bateko pentsamendua ardatz gisa hartu (hezi garen gizartearen doktrina). Proiektu kartesiarraren funtsa balio filosofikoak beste ideiak aztertzea da.

Argumentu eszeptikoak, zalantzak sortzen dituztenak eta Descartesek Hausnarketa metafisikoetan azaltzen dituztenak, Platonetik eratorritakoak dira (Cratilo eta Teetetes). Argumentu hauek ikerketarako erreminta garrantzitsuak dira. Lehendabizi irakurgarriak diren aztertuko da, eta behin hau ikusirik eztabaidarako bideragarriak diren. Bi baldintza hauek betetzen ez badituzte ezin izango dira ikertu. Bi baldintza hauek betetzen badira, Descartesen aburuz, argumentu hauek baliagarriak izango dira filosofiarako (baita ikerketa erreminta gisa ere).

Zalantza metodikoa, Descartesek *Metodoaren diskurtsoa* liburuan (1637), egia bilatzeko bidean sorturiko metodoa izan zen, berak metodo ziur baten beharra zuelarik. Horretarako Deskartesek matematikak erabiltzen dituen tresnak erabili zituen, bere proposamena dena zalantzan jartzea izan zen egia benetakoa zein zen jakiteko asmoz. Hainbat ideia zalantzan jarri zituen:

## Zer jarriko du zalantzan? 
* Filosofoek esan dutena zalantzan jarriko du.
* Zentzumenetatik autemandako esperientziak zalantzan jarriko ditu. (Adibidez, eguzkia ez da ateratzen, gu gara bere inguruan biratzen dugunak)
* Sentitzen edo pentsatzen duguna zalantzan jarriko du. Baliteke esperientzia hauek ametsetan bizi izana beraz, ezin dugu ametsa eta errealitatea bereizi.
* Matematika bera ere zalantzan jarriko du. Nahiz eta matematika ametsetan egiazkoa izaten jarraitu, jainko maltzur batek sorturiko ideia izan daiteke.

## Lorturiko lehen egia 
Zalantza metodikoaren ondorio nagusia egia bakarra niak pentsatzen duela da, hau argi eta ebidentea da, zalantza ezina. Bere premisa garrantzitsuena Pentsatzen dut beraz, banaiz (*Cogito ergo sum*) bertatik dator eta bertatik niaren existentzia frogatu daiteke.

## Kanpo estekak
Jules Bianchi

**Jules Bianchi** (Niza, Frantzia, 1989ko abuztuaren 3a- *ib.*, 2015eko uztailaren 17a) auto gidari frantziarra zen. Ferrari taldearen gidari gazteen programan zegoen eta 2013 eta 2014 denboraldietan 1 Formulako Marussia taldean ibili zen.

Kartingean hasi zen lehiatzen eta 2007an Formula Renault irabazi zuen. 2008 eta 2009an Formula 3 Euroseriesean parte hartu zuen, bigarrenean irabaziz. Hurrengo bi urteetan GP2 Seriesen parte hartu zuen, garaipen batekin. 2011an 1 Formulara jauzia eman zuen Ferrariko ordezko gidari gisa, 2012an postu berdina izan zuen baina Force Indian.

Gainera, Jules 1 Formulako gidari ohi baten iloba txikia zen, Lucien Bianchirena. Baita GT mailako erresistentzian munduko txapeldun izan zen Mauro Bianchiren iloba ere.

## Ibilbide profesionala 
### Formula Renault 
2007an Bianchik kartinga utzi eta Formula Renault 2.0ra jauzia egin zuen. Txapeldun izendatu zen.

### Formula 3 
Euroseries 3000n parte hartzeko fitxatu zuen ART Gran Prix taldeak, 2007 amaierarantz. Bianchiren managerra Nicolas Todt zen, ARTko burua eta baita Felipe Massaren managerra ere.

2008an, Bianchik Formula 3 Master irabazi zuen Zolderren eta hirugarren bukatu zuen denboraldia Formula 3 Euroseriesen.

Bianchik bertan jarraitu zuen hurrengo urtean ere, Valtteri Bottas, Esteban Gutierrez eta Adrien Tambayrekin batera. Zortzi garaipenekin, Bianchik titulua irabazi zuen lasterketa baten faltan, Dijon-Prenoisen. Gero, bederatzigarren garaipena gehitu zion Hockenheimringen. Formula Renault 3.5 Seriesean ere egin zuen lasterketa bat, Monacon.

### GP2 eta Formula Renault 3.5 
ezkerrera|thumb|Jules Bianchi, zale indiar batzuekin (2013)
Bianchi ART Gran Prixen hasi zuen 2010 urtea, GP2 Asia Seriesen. Lehen lasterketan hirugarren geratu zen, polea lortu ostean. GP2ko denboraldi europarrean lau podium eta txapelketako hirugarren postua lortu zituen, Pastor Maldonado eta Sergio Perezen atzetik. 2011.denboraldian GP3an parte hartu zuen, berriz hirugarren postua lortuz. Luca Filippirengandik (bigarrena) puntu bakar batera geratu zen, baina Romain Grosjean txapeldunarengandik oso urrun.

2012an, atzera pausua egin zuen Formula Renault 3.5era, Tech 1 taldearekin. Bi garaipen eta 8 podium 17 lasterketetan. Txapeldunorde izan den Robin Frijnsen atzetik.

## Emaitzak 
### Emaitzak Formula 3 Euroseriesen 
(Gakoa) (Emaitza **lodian** dagoenean pole posizioa adierazi nahi du) (Emaitza *etzanez* dagoenean itzuli azkarrena adierazi nahi du)

### Emaitzak GP2 Seriesean 
(Gakoa) (Emaitza lodian dagoenean pole posizioa adierazi nahi du) (Emaitza etzanez dagoenean itzuli azkarrena adierazi nahi du)

### Emaitzak 1 Formulan 
(Gakoa) (Emaitza lodian dagoenean pole posizioa adierazi nahi du) (Emaitza etzanez dagoenean itzuli azkarrena adierazi nahi du)

* ≠ Gidariak ez zuen amaitu Sari Nagusia, baina sailkatu egin zen lasterketaren distantziaren % 90a betetzean.

### Emaitzak 'Desafio Internacional das Estrelas'en
2016ko Ameriketako Estatu Batuetako hauteskunde presidentzialak

**2016ko Ameriketako Estatu Batuetako hauteskundeak** AEBetan 2016ko azaroaren 8an lehendakaria aukeratzeko ospatu ziren hauteskunde orokorrak dira. Halaber, lehendakariordea ere aukeratu zen. AEBetako Konstituzioaren Hogeitabigarren Emendakinak jardunean zegoen lehendakaria, Barack Obama kasu, hirugarren agintaldi baterako aukeratua izan dadin mugatu edo eragozten zuen, hortaz iraganean bi agintaldi bete dituzten beste hainbat lehendakarien antzera hautagaitzatik kanpo gelditu zen.

Hauteskunde Orokor hauetan parte hartu zuten hautagaiak hautatzeko Hauteskunde Primarioak 2016ko otsailaren 1a eta ekainaren artean herrialdea osatzen duten 50 estatuetako bakoitzean eta Columbia barrutian ospatu ziren.

## Hautagaitzak 
### AEBetako Alderdi Demokrata Alderdi Demokrata 

### Alderdi Errepublikarra 

### Alderdi Libertarioa 

### Alderdi Berdea 

## Emaitzak 
## Kanpo estekak 
* 2016ko AEBetako hauteskundeak. Eitb.eus 
* 2016ko AEBetako hauteskundeak zuzenean. Berria.info
Bambuco

**Bambuco** delakoa Kolonbiako musika mota eta dantza herrikoi bat da. Herrialde honetako musika folklorikoaren ikurretako bat da. 3/4 edota 6/8 konpasa eta oktosilaboetan idatzitako letrak ditu. Europako bals eta polska (ez nahastu polkarekin) musiken antzeko erritmo egitura du.

## Kanpo estekak
Software bertsio

**Software bertsiotzea**, software bati izen, kode edo zenbakia bat esleitzen duen prozesua da, garapen maila adierazteko. Gehienetan bi zenbaki esleitzen dira, *handia*.*txikia *(), softwarearen garapena aurrera joanez gero, balorea handituko dutenak. Ohikoa ez bada ere, beste zenbaki bat ere erabil daiteke, mikro, eta softwarea zein garapen mailan dagoen.

Zenbakiak handitu egiten dira:
* *handia*: softwareak aldaketak eta hobekuntza handiak jasotzen dituenean..
* *txikia*: softwareak aldaketa txikiak jasotzen dituenean eta/edo akatsak zuzendu badira.
* *mikro*: zuzenketa eta aldaketa txikiak.
* *fasea*: softwarearen garapen-fasea adierazten da, azken bertsioa ez bada (fase ezegonkorra edo probetan).

## Adibideak 
; Urterik gabe
* *handia.txikia*: 1.2
* *handia.txikia.mikro*: 1.2.1
* *handia.txikia.fasea* (gidoia): 1.2-alpha
* *handia.txikia.fasea* (hutsunea): 1.2 Beta
* *handia.txikia.fasea+bertsio fasea* (gidoia): 1.2-rc1
* *handia.txikia.fasea+bertsio-fasean* (hutsunea): 1.2 RC1
* *handia.txikia.mikro.fasea+bertsio fasea* (gidoia): 1.2.1-beta
; Urtearekin
* *Urtea.handia.txikia*: 2015.1.2
* *Urtea.handia.txikia.mikro*: 2015.1.2.1

## Ikus, gainera 
* Bertsio-kontrol
* Web 2.0

## Kanpo estekak
Jungle Boogie

**Jungle Boogie** () Kool & the Gang estatubatuar funk musika taldearen abesti bat da. 1973ko Wild and Peaceful ("Basatia eta Baketsua") diskoaren barnean argitaratu uzten.

1994ko Pulp Fiction film ospetsuaren soinu bandaren abestietako bat izan zen.

## Kanpo estekak 
* *Jungle Boogie* abestia entzungai. Youtube.com
Little Green Bag

**Little Green Bag** (euskaraz *Poltsa Berde Txikia*) George Baker Selection herbeherear taldeko Jan Visser eta George Baker musikarien pop rock abesti bat da. 1969ko izenburu berdineko Little Green Bag diskoaren barnean argitaratu uzten.

1994ko Reservoir Dogs film ospetsuaren soinu bandaren abestietako bat izan zen.

## Kanpo estekak 
* *Little Green Bag* abestia entzungai. Youtube.com
Surf Rider

**Surf Rider** The Lively Ones estatubatuar surf rock taldearen abesti bat da. 1964ko *Surf Rider!* diskoaren barnean argitaratu zuten.

1994ko *Pulp Fiction* film ospetsuaren soinu bandaren abestietako bat izan zen.

## Kanpo estekak 
* *Surf Rider* abestia entzungai. youtube.com
You Never Can Tell (abestia)

**You Never Can Tell** (euskaraz *Inoiz Ezin Dezakezu Esan*) Chuck Berry estatubatuar rock and roll musikari eta abeslariaren abesti bat da. 1964ko St. Louis to Liverpool (*St. Louisetik Liverpoolera*) diskoaren barnean argitaratu zuen.

1994ko *Pulp Fiction* film ospetsuaren soinu bandaren abestietako bat da, ziurrenik film horretako ikur ere bai, hain zuzen ere, John Travolta eta Uma Thurman aktoreek elkarrekin dantza pistan dantza egiten duten uneko abestia da.

## Kanpo estekak 
* *You Never Can Tell* abestia entzungai. Youtube.com
Johnny B. Goode

***Johnny B. Goode*** Chuck Berry estatubatuar rock and roll musikari eta abeslariaren abesti bat da, musikariaren, rock and roll generoaren nahiz XX. mendeko abesti ospetsu eta ezagunetako bat da, ondorioz musika talde eta musikari ugariren bertsio kontaezinak ditu. 1959ko Chuck Berry Is on Top (*Chuck Berry Gailurrean Zagok/n*) diskoaren barnean argitaratu zuen.

## Kanpo estekak 
* *Johnny B. Goode* abestia entzungai. Youtube.com
Ramón Zapirain Heraufset

**Ramón Zapirain Heraufset** (Donostia, Gipuzkoa, 1869ko azaroaren 21a - *ib.*, 1926ko irailaren 25a) Donostiako pertsonaia. Donostian sortu eta bizi izan zen. Udal langilea, Fomentoko arduraduna. Donostiarra peto petoa. Euskal Billera elkarteko sortzaile eta lehendakaria izan zen. Euskal jaiak bultzatu eta antolatu zituen, danborradak, zezensuzkoak, eta iñude eta artzaiak.
Jose Zapirain Irastorza (Txapillo) idazlearen semea izan zen.

## Kanpo estekak 
*  Auñamendi
Let's Twist Again

'''Let's Twist Again'* () 1955eko Kal Mann eta Dave Appell estatubatuar musikariek konposatu eta idatzitako rock and roll abesti bat da. Chubby Checker musikariak abestu eta ezagun egin zuen.

## Kanpo estekak 
* *Let's Twist Again'' abestia entzungai. Youtube.com
Goiko hartzidura

thumb|250px|Hartzidura-andela goiko aldean zabalik
**Goiko hartzidura** garagardo mota batzuk fabrikatzeko erabilitako hartzidura mota bat da. Andelaren goiko kanpoaldeko azaleran gertatzen delako du izen hori. Hartzidura Saccharomyces cerevisiae mikroorganismo-kulturengatik sortzen da, hartzidura-andelaren goialdera igotzen direnak ("ale" motako garagardoak). Goiko hartzidura 16-24&nbsp;°C-ko tenperaturan gertatzen da.

## Kanpo estekak
Pop barroko

**Pop barrokoa** edota **rock barrokoa** pop rock musikaren azpigenero bat da. Musika klasikoa, pop orkestrala eta musika barrokoaren nahasketatik sortu zen. 1960ko hamarkadaren erdialdera AEB eta Erresuma Batuan lehenbizikoz agertu zen, orkestrak osatzen dituzten musika-tresnekin egindako moldaketa izateagatik nabarmentzen da, tartean biolinak, biolontxeloak, txirulak, harpak eta tronpetak, bai eta barroko garaiko usadiozko musika-tresnak diren klabizenbaloak eta organoak ere.

## Kanpo estekak
Chacarera

**Chacarera** Argentinako Santiago del Estero probintziako dantza eta musika mota herrikoi bat da. Usadioz, gitarrarekin, dunbalarekin eta biolinarekin jotzen da, baina beste musika-tresna batzuekin jotako aldaerak ere onartzen ditu. Chacacera batzuk abestu ere egiten dira, gaztelaniaz nahiz santiagotar kitxuan. Eta chacacera batzuk musika-tresnarik gabekoak dira, *a cappella* abesten dira. Bikotetan dantzatzen da.

## Kanpo estekak 
*  Argentinako chacacerari buruzko artikulua irakurgai
Chamamé

[thumb|[1950eko *chamamé* musika emanaldia.]]

**Chamamé** Argentinaren ipar-ekialdeko musika mota eta dantza herrikoi bat da, bai eta Brasilgo hegoaldeko Paraná, Santa Catarina, Rio Grande do Sul eta Mato Grosso do Sul probintzietakoa ere. Corrientes, Entre Ríosko probintziaren iparraldean eta Formosako probintziaren eki-erdialdean, Santa Fe, Chacoko probintziaren ekialdean eta Misiones probintzia guztian oso ohikoa da. Jatorriari buruz, tesi zabalduenaren arabera, *chamamé* hitza guaranierazko ''"ñe'ẽ mbo'e jeroky"* hitzetatik omen dator, alegia, *"abestiak dantzak"''.

## Kanpo estekak 
* Argentinar Patagoniako chamamé musikari buruzko artikulua ikusgai
Cool jazz

[thumb|250px|[Dave Brubeck eta Paul Desmond]]

**Cool jazza** 1940ko hamarkadan New York hirian sortu zen jazz musikaren azpigenero bat da. 1946an, behin Bigarren Mundu Gerra amaituta, New Yorkera Kaliforniatik etorritako jazz musikariak iritsi ziren. Berta, ia gehienak afroamerikarrak ziren bebop musikariekin jotzen hasi ziren, bestalde, Lester Young (Prez) edota Coleman Hawkins (Bean) swing musikarien eragina ere jaso zuten. Ondorioz, estilo erromantikoa, erritmo sotil eta lasaiekoa, eta beboparen harmoniken eragina zuen cool jazza sortu zen.

Azpigenero honetako lehenbiziko talde eta musikari nabarmenak Claude Thornhill eta Lennie Tristanoren orkestra eta Claude Thornhill musikariaren "Snowfall" abestia egon ziren.

Beste cooljazzlari nabarmenak honakoak dira:

* Dave Brubeck eta Paul Desmond
* Modern Jazz Quartet
* Gerry Mulligan eta Chet Baker
* Miles Davis eta Bill Evans
* Lee Konitz
* Chico Hamilton
* George Shearing
* Shelly Manne

## Diskografia hautatua 
* Bill Perkins con John Lewis: *2 Degrees East, 3 Degrees West* (Pausa, 1956).
* Art Pepper: *Art Pepper + Eleven: Modern Jazz Classics* (Contemporary/OJC, 1959).
* Miles Davis: *Birth of the Cool* (Blue Note, 1950).
* Gerry Mulligan: *Gerry Mulligan Meets Ben Webster* (Verve, 1959).
* John Lewis: *Grand Encounter* (Pacific Jazz, 1956).
* Dave Brubeck Quartet: *Time Out*	(Columbia, 1959).

## Kanpo estekak
Keke Rosberg

**Keijo Erik "Keke" Rosberg** (1948ko abenduaren 6a -) auto gidari ohia da. 1980. hamarkada hasieran 1 Formulan ibili zen eta 1982an Munduko txapelketa irabazi zuen.  Stockholmen (Suedia) jaioa izan arren, nazionalitate finlandiarra dauka. Horrek, bere abiadurarekin batuta, bere ezizena sortzeko balio izan zuen: "finlandiar hegalaria". Nico Rosberg gidariaren aita da.

## Emaitzak 1 Formulan 
(Lodiz dauden lasterketan pole posizioa adierazi nahi dute)

## Erreferentziak
Country rock

**Country rock** delakoa country musikaren azpigenero bat da, berez eta izendapenak adierazten duen bezala, country eta rock musikaren arteko nahasketatik sortua. 1960ko hamarkadaren amaieran eta 1970eko hamarkadaren hasieran rock musika talde eta abeslari multzo batek country estiloko diskoak grabatzen hasi zirenean sortu zen, tartean Bob Dylan eta The Byrds taldea zeuden. 1970eko hamarkadan izan zuen bere urrezko aroa, batipat, Emmylou Harris eta Michael Nesmith musikariak, Eagles, Poco eta Pure Prairie League taldeekin.

Beste musika generoetako musikari eta taldeen musika estiloan ere eragina izan du, tartean The Band, Grateful Dead, Creedence Clearwater Revival, The Rolling Stones eta George Harrison musikariaren bakarkako ibilaldian. Southern rock azpigeneroaren bilakaeran ere eragina izan du.

## Kanpo estekak
Brega

**Brega** Brasilgo musika mota herrikoi bat da. Jatorriz, izendapenak mespretxuzkoa zen ("modaz pasatakoa" esan nahi zuen), baina denboraren poderioz bereganatua izan, eta azkenean bere esanahi ezkorra galdu zuen. Genero honetako nusikari eta abeslari onenak Brasilgo ipar-ekialdeko eskualdekoak dira, tartean Reginaldo Rossi eta Falcão, taldeen artean Banda Calypso dago.

## Kanpo estekak
Cuarteto (musika mota)

**Cuarteto** delakoa, Argentinako Córdoba hiriko musika mota herrikoi bat da. Bere ezaugarri nagusien artean oso erritmo bizi eta tropikala izatea da, gainera Argentinaz gain, Hego Amerikako beste hainbat herrialdeetan ere entzun ohi da.

1940ko hamarkadan goi eta erdi klaseek zokoratutako langile klaseko eta maila apaleko jendeak sortu zuen. 1990eko hamarkadan herrialde osoan oso ospetsua egin, eta jada behe klaseez gain gizartearen gainontzeko klaseen musika izatera ere iritsi zen.

## Kanpo estekak
Cueca

thumb|Cueca musikari eta abeslaria.

**Cueca** delakoa, Hego Amerikako dantza eta musika mota bat da. Txileko dantza nazionaltzat jo ohi da, baina Hego Amerikako beste herrialde batzuetan ere dantzatzen da, tartean Bolivia, Argentina eta Kolonbian, eta tokian-tokiko eta garaian-garaiko aldaera ugari eta ezberdinak ditu.

## Kanpo estekak
Cumbia

[thumb|300px|Cumbiaren omenezko monumentua, El Banco, [Magdalena (Kolonbia)|Magdalena departamendua, Kolonbia.]]
**Cumbia** Hispanoamerikako dantza eta musika mota da. Kolonbia eta Panaman sortu zen, Karibe itsasoaren bazterrean, afroamerikar musikaren erritmoaren, eta espainiar eta amerindiar musika osagaien nahasketatik. Eskualdeko nortasunaren adierazpen gisa, oso harrera ona izan du bai Andeetako aldean, bai Hego Konoan.

## Erreferentziak 
## Kanpo estekak
San Lourenzo lurmuturra

**San Lourenzo lurmuturra** () Portugalgo Madeira uharteko muturrik ekialdekoena da, eta Caniçal udalerriaren ekialdean dago. Bere ekialdean Farol uhartetxoa dago. Lurmuturrak denera 6 km inguruko luzera du, eta 1996tik bertan aurkitzen diren landare eta hegazti batzuk zaintzeko ingurune babestua da.

## Iruditegia 

Image:
Anflug_auf_Madeira._02.jpg|Lurmuturra zerutik ikusita.
2016 Planta. Ponta de San Lourenzo. Madeira. Portugal.jpg|Landaredia babestuta dago.
2012-10-24_14-12-42_Pentax_JH_pano-10_images_(49279034993).jpg|

## Kanpo estekak 
* :San Lourenzo lurmuturra Natura 2000 sarearen webgunean.
Arte endekatu

thumb|225x225px|*Arte endekatua* erakusketa Salzburg, 1938.
thumb|298x298px|Irudia, Franz Marc.
thumb|225x225px|Goebbels *Arte endekatua* (Entartete Kunst) erakusketan.
**Arte endekatua, **alemaniako ***Entartete Kunst *** hitzen itzulpena da, nazien erregimenaren aldian Alemania osoan arte modernoa deskribatzeko erabiltzen zen espresioa hain zuzen ere. Naziek arte mota hau gaitzesten zuen

## Artisten zerrenda beltza 
Naziek artista "endekatu"tzat jotzen zuten artisten eta mugimenduen zerrenda:

* Ernst Barlach
* Max Beckmann
* Hans Bellmer
* Marc Chagall
* Otto Dix
* Max Ernst
* Otto Griebel
* George Grosz
* Erich Heckel
* Wassily Kandinsky
* Ernst Ludwig Kirchner
* Paul Klee
* Emil Nolde
* Franz Marc
* Edvard Munch
* Max Pechstein
* Christian Rohlfs
* Oskar Schlemmer
* Karl Schmidt-Rottluff
* Gustave Courbet
* Eugen Hoffmann
* Paul Bindel
* Otto Baum
* Lovis Korintoko
* Edwin Scharff
Estiloak:
* Dada
* Kubismoa
* Espresionismo
* Fovismo
* Inpresionismoa
* Surrealismoa

## Erreferentziak 
## Kanpo estekak
Crossover thrash

**Crossover thrash**, maiz **crossover** bakarrik deitua, thrash metal eta hardcore punk musika azpigeneroen nahasketatik sortutako estilo edo azpigeneroa da. Estiloa heavy metal eta punk rockaren artean kokatzen da.

Euskal Herrian azpigenero edo estilo honetako musika talde ezagunena Soziedad Alkoholika da.

## Talde nabarmenak 
## Kanpo estekak
Danzón

**Danzón** delakoa, Kuban jatorria duen erritmo eta dantza mota bat da. 1879 inguruan Miguel Failde Pérez (1852-1921) kubatar musikagileak sortu zuen. XX. mendearen hasieran Mexikon errotu zen, eta gaur egun herrialde honetako kulturaren zatitzat ere jotzen da. Kubam nagusiki haize instrumentuekin jotzen da, tartean txirula, biolina, tinbalak eta kubatar perkusioa.

## Kanpo estekak
Deathrock

**Deathrock** edota **deathpunk** delakoa, punk rock musika azpigeneroan beldurrezko elementuak eta giroa gehitzen dizkion estiloa deitzeko erabiltzen den izendapena da. 1970eko hamarkadaren amaieraldea Los Angeles hirian sortu eta 1980ko hamarkadaren hasiera AEBetako mendebaldeko kostalde osora zabaldu zen.

Hasiera batean, Christian Death musika taldeak Alice Cooper bezalako musikarien eta B serieko filmen eraginez garatutako estiloa izan zen.

## Kanpo estekak
Lengoaia konpilatu

**Lengoaia konpilatua **programazio lengoaia bat zeinek bere inplementazioak konpiladoreak (iturburu kodetik makina lengoaia eratzen duten itzultzaileak) diren eta ez interpreteak (iturburu kodea pasoz pauso exekutatzen dute, exekuzioan inolako itzulpenik egin gabe).

Definizioa ez da beti betetzen. Printzipioz, edozein lengoaia konpiladore edo itzultzaile bat erabiliz inplementatu daiteke . Hala ere, gero eta ohikoagoa da bi irtenbideen arteko konbinazio bat: konpiladore batek  iturburu-kodea itzuli dezake tarteko elementu bat erabilita (sarritan *Bytecode* bat), gero interprete bati pasatuko zaiona exekutatzeko.

## Abantailak eta desabantailak 
Konpilazio denborari dagokionez, kode makinara konpilatutakoak, itzuli egin behar direnak baino azkarragoak dira, itzulpen prozesua egin behar ez dutelako. Hala ere, teknologia berriak, konpilazioa denbora exekuzioan bezala, eta hainbat hobekuntzak itzulpen prozesuan, hutsune hori murrizten hasi dira. Tarteko uneren batean, irtenbide mistoa eraginkorragoa izan ohi da *bytecode*-ak erabiliz.

Behe-mailako programazio lengoaiak normalean konpilatuak dira, batez ere eraginkortasuna kezka nagusia bada, gurutze-plataformen euskarria ordez. 

Ahalegin txikiak eginda posible da lengoaia interpretatuentzako konpiladoreak eraikitzea. Adibidez, Common Lisp  Java bytecode-re konpilatua izan daiteke, Java-ren makina birtualak interpretatzen duena; C kodera, kode-makinara konpilatu egiten dena. Konpilazio era ezberdin eskaintzen dituzten lengoaiek, kontrol gehiago eskaintzen dute programatzaileak exekuzio denbora kontrolatzeko eta plataforma ezberdinetan bateragarritasuna sustatzeko.

## Lengoaiak 
Normalean konpilatutzat hartzen diren zenbait lengoaia:
* Ada
* ALGOL
** Algol 60
** Algol 68
** SMALL
* BASIC
* C
** C++
** Objective-C
** C# (bytecode-ra)
* D
* CLEO
* COBOL
* Cobra
* Common Lisp
* Delphi
* Eiffel
** Sather
** Ubercode
* Factor (azken bertsioak)
* Forth
* Fortran
* Go
* Haskell
* Haxe (bytecode-ra)
* IBM RPG
* Java (bytecode-ra)
* JOVIAL
* G
* Lisp
* Lush
* Mercury
* Meta Lengoaia
** Standard ML
*** Alice
** OCaml
* Modula-2
* Modula-3
* Open-URQ
* PureBasic
* Pascal
* Perl
* PHP
* PL/I
* Rust
* Scala
* Seed7
* Swift
* Visual Basic
* Visual Foxpro
* Visual Prolog

## Tresnak 
* ANTLR
* CodeWorker
* Lex
* Yacc
* Flex
* GNU Bison
* Yacc

## Ikusi gehiago 
* Konpiladore
* Interprete

## Kanpo estekak
Deep house

**Deep house** house musikaren azpigenero bat da. 1980ko hamarkadaren amaieraldera Chicago house eta jazz-funk estiloak elkartuz sortu zen. Deep house kantek 120 eta 125 beat minutuko tempoa dute.

## Erreferentziak 
## Kanpo estekak
Desert rock

**Desert rock** rock musikaren azpigenero bat da. 1990eko hamarkadaren hasieran Kaliforniako Palm Desert hirian sortu zen, hortik duen beste **Palm Desert Scene** izendapena ere. Musika mota askotatik edaten duen azpigeneroa da, tartean psikodelia, blues, rock alternatiboa, grunge, heavy metal eta hardcore punk musika. Stoner rock musikaren barnean ere sailkatu izan da.

## Taldeak 
## Kanpo estekak
Dream pop

**Dream pop** rock alternatiboaren azpigenero bat da. 1980ko hamarkadaren erdialdera Erresuma Batuan The Passions, Dif Juz, Lowlife eta A.R. Kane taldeen eskutik sortu zen.

## Kanpo estekak
Bularrak lore gorriez

***Bularrak lore gorriez*** (frantsesez: *Les Seins aux fleurs rouges*) 1899an Paul Gauguinek Tahitin egin zuen bigarren egonaldian margotutako lana da. segunda estancia en Tahití. Geroago, jatorrizko izenburua aldatu zuen, *Deux Tahitiannnes (aux fleurs de mango)*, hau da, *Bi tahitiar (mango-loreez)*. Margolari frantziarra Polinesiako uharteekin liluratu zen eta margolan hau lilura horren ondorioa da. 1949tik, eskaintza bati esker, New Yorkeko Metropolitan Museum of Artean ikus daiteke. Wildenstein katalogoan 583 erreferentzia-zenbakia du.

## Azterketa 
Margolan honetan bi emakume tahitiar dira protagonista: ezkerrekoak, ziur aski Pahura, Gauguinen amorantea eta, ondoren, emaztea, bular bilutzien azpian, fruitu gorriz betetako azpila erakusten du. Eskuinekoak, bestetik, mango-lore sorta bat du esku artean eta begirunez eskaintzen du; bigarren hau jantzita agertzen da bular bat erakutsi arren. Bi emakumeek duintasun handia erakusten dute, naturaltasunez seguritatea adierazten dute; horretarako egileak jarrera lasaiaz erakusten ditu, marra suabeak erabiliz. Atzean, kolore desberdinez nahasturik, fondo abstraktoa deskubritzen dugu.

Koloreak, orokorrean, nahiko lehunak dira. Horregatik, fruitu gorriek kontraste handia eragiten dute. Jakina denez, gorri koloreak pasioa adierazten du eta, kasu honetan, bere bizitasunez gehiago oraindik.

Orokorrean, emakume hauen jarrera misterioa trasmititzen du, hurruntasuna. Gauguin Polineasiako emakumeek erakarrita sentitu zen oso eta sarritan memoriaz margotzen zituen. Bere bidaia krisialdi sakon baten ondorioa izan zen eta han nolabaiteko lasaitasuna eta oreka aurkituz zituen.

## Eskuineko emakumea 
Margolanaren eskuinean agertzen den emakumea Pahura omen da, Gauguinen amorantea.

Fitxategi:Paul Gauguin 051.jpg|*Pastoral tahitiana* (1898), ezkerrean.
Fitxategi:Paul Gauguin 134.jpg|*Hiru tahitiar* (1899), eskuinean.
Fitxategi:Paul Gauguin 107.jpg|*Rupe Rupe* (1899), ezkerreko biak.
Fitxategi:Paul Gauguin 090.jpg|*Amatasuna* (1899), erdian.

## Erreferentziak 
## Bibliografia 
## Kanpo estekak
Andaluziar kopla

**Andaluziar kopla**, maiz soilik **kopla** deitua (gaztelaniaz *copla andaluza*) Espainiako Andaluzia autonomia erkidegoko abesti arin mota bat da. Nahiz eta usadio handia duen abestigintza mota bat izan, 1930eko hamarkada eta 1940ko hamarkadan sortu eta garatu zen, Antonio Quintero, Rafael de León eta Manuel Quiroga musikagileek estilo honetako abesti ugari konposatu zituzten.

Lehenbiziko andaluziar kopla abeslari nabarmenen artean Pastora Imperio dago, bestelako estilo honetako abeslari nabarmen artean honakoak daude: Estrellita Castro, Concha Piquer, Lola Flores, Imperio Argentina, Miguel de Molina, Carlos Cano, Rosa Morena, Gracia Montes, Marifé de Triana, Rocío Jurado, Juanita Reina, Manolo Escobar, Juanito Valderrama, Sara Montiel, Marujita Díaz, Paquita Rico, Carmen Sevilla edo Antonio Molina.

Gaur egungo, andaluziar kopla abeslari nabarmenen artean hauek daude: Bambino, María Jiménez, Isabel Pantoja, Martirio, Miguel Poveda, Carlos Cano, Pasión Vega, Clara Montes, Pastora Soler, Aurora Guirado, Nieves Hidalgo, Diana Navarro, Concha Buika, La Shica, Estrella Morente, La Canalla, Marta Quintero, Falete, India Martínez, Javier Ruibal, Javier Limón, Manuel Lombo, María José Santiago, Patricia Vela, Juan Antonio Valderrama, María Dolores Pradera eta Plácido Domingo.

## Kanpo estekak
Megakles Sirakusakoa

**Megakles** (antzinako grezieraz Μεγακλῆς) Dion Sirakusakoaren semea zen eta Dionisio I.aren suhia. Hasieran, Dionisio II.aren funtsezko oinarria zen baina denbora aurrera joan ahala, desengainatu zenean, Dionarekin Sirakusatik ihesi egin zuen, K.a. 358an.
Beranduago, K.a. 357an Dionek antolatutako Siziliarako espedizioan parte hartu zuen. Sirakusa konkistatzean, Dion garaipen-sarreran lagundu zuen eta honekin agindu zuen. Honen ondoren, ez da informazio iturrietan agertzen.

## Kanpo loturak 
* Diodoro Sikulo, Biblioteka Historikoa XX 78.3.http://penelope.uchicago.edu/Thayer/E/Roman/Texts/Diodorus_Siculus/20D*.html#78.3
* Diodoro Sikulo: Biblioteca Historikoa: IX. liburukia
* SMITH, W. , art. Megacles (1), in W. Smith (ed.), A dictionary of Greek and Roman biography and mythology, II, Boston, 1867, p. 1007.

## Ikus, gainera 
* Sirakusako tiranoak
* Sirakusako tiranoen familia zuhaitza